1.pielikums

Tirgus izpētei

“Bezsaimnieka klaiņojošu suņu un kaķu izķeršana

Balvu novada administratīvajā teritorijā un to

īslaicīga uzturēšana un aprūpe dzīvnieku patversmē”

(ID Nr. BNP TI 2025/39)

**TEHNISKĀ SPECIFIKĀCIJA**

**“Bezsaimnieka klaiņojošu suņu un kaķu izķeršana Balvu novada administratīvajā teritorijā un to īslaicīga uzturēšana un aprūpe dzīvnieku patversmē”**

**(ID Nr. BNP TI 2025/39)**

1. Pēc pasūtītāja norādījuma, organizēt klaiņojošo suņu un kaķu izķeršanu un īslaicīgu uzturēšanu, aprūpi, ielas kaķu sterilizāciju, ievainotu dzīvnieku aprūpi, dzīvnieku eitanāziju, kā arī nobrauktu, noindētu vai mirušu dzīvnieku līķu aizvākšanu, vietas dezinfekciju un līķu utilizāciju Balvu novada administratīvajā teritorijā.
2. Dzīvnieku izķeršanu drīkst veikt tikai speciāli apmācīts dzīvnieku ķērājs, saskaņā ar Ministru kabineta 02.10.2012. noteikumiem Nr.678 „Klaiņojošu suņu un kaķu izķeršanas prasības”, ievērojot Dzīvnieku aizsardzības likuma prasības.
3. Par nepieciešamo pakalpojuma sniegšanu, pasūtītājs informēs pakalpojuma sniedzēju telefoniski vai izmantojot elektronisko saziņu.
4. Dzīvnieku ķērājs nodrošina noķertā dzīvnieka transportēšanu un ievietošanu dzīvnieku patversmē.
5. Ja noķertajam dzīvniekam nepieciešama neatliekama veterinārmedicīniskā aprūpe, tad dzīvnieku ķērājs nodrošina pēc iespējas drīzāku noķertā dzīvnieka nogādāšanu pie praktizējoša veterinārārsta, ar kuru patversmes īpašniekam ir līgumsaistības.
6. Dzīvniekus ķer, izvairoties no fizisku un garīgu ciešanu radīšanas dzīvniekam.
7. Organizēt dzīvnieku veterināro apskati 24 (divdesmit četru) stundu laikā pēc to ievietošanas patversmē. Slimam dzīvniekam nodrošināt veterinārmedicīnisko aprūpi nekavējoties.
8. Veikt neārstējamo dzīvnieku eitanāziju un apglabāšanu vai kremēšanu, saskaņā ar normatīvo aktu prasībām.
9. Uzturēt izķertos dzīvniekus patversmē 14 (četrpadsmit) diennaktis, normatīvajos aktos noteiktā kārtībā nodrošinot to barošanu, kopšanu, sanitāro normu ievērošanu un radušos atkritumu apsaimniekošanu.
10. Atdot īpašniekam dzīvnieku, ja viņš uzrādījis dzīvnieka vakcinācijas un reģistrācijas apliecību un sedzis visus izdevumus, kas saistīti ar dzīvnieka uzturēšanu patversmē.
11. Ja pēc 14 (četrpadsmit) dienām nav atradies dzīvnieka īpašnieks (turētājs) vai adoptētājs, tad saskaņā ar normatīvajiem aktiem tiek meklēts adoptētājs, vai dzīvnieks pāriet patversmes īpašumā, vai tiek veikta dzīvnieka eitanāzija.
12. Visi izsaukumi, noķertie dzīvnieki un savāktie dzīvnieku līķi jāreģistrē speciāli iekārtotā reģistrācijas žurnālā, kurā jānorāda izsaukuma datums, laiks, ziņas par to, no kuras vietas, kad un kādos apstākļos dzīvnieks ir paņemts, dzīvnieka suga un apraksts, identifikācijas numurs, dzīvnieka izmeklēšanas datums, rezultāti, ievadīto zāļu saraksts (nosaukums, daudzums), kā arī ziņas par dzīvnieka jauno īpašnieku, datums, kad dzīvnieks bija sterilizēts un pēc tam palaists atpakaļ, vai eitanāzijas datums.
13. Pēc Balvu novada pašvaldības pārstāvju pieprasījuma, sniegt atskaites par sniegto pakalpojumu, klāt pievienojot izkopējumu no reģistrācijas žurnāla.
14. Sniedzot pakalpojumu, jānodrošina visu spēkā esošo normatīvo aktu prasību ievērošana. Atsevišķa samaksa par šo prasību izpildi pretendentam nav paredzēta. Visi izdevumi jāierēķina piedāvātajā vienības cenā.

*(atzīmē, ja piekrīt)* **Pretendents apliecina, ka apņemas izpildīt pasūtītāja Tehniskajā specifikācijā noteiktās prasības.**

Amats, vārds uzvārds, paraksts[[1]](#footnote-1) \_\_\_\_\_\_\_\_\_\_\_\_\_\_\_\_

1. Rekvizītus “paraksts” neaizpilda, ja dokuments sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-1)